钦定古今图书集成/明伦汇编/氏族典/第149卷 > 孙继芳
## 钦定古今图书集成/明伦汇编/氏族典/第149卷 > 孙继芳

按《华容县志》：“继芳，字世其，正德辛未进士，授刑部山
西司主事。时宦官势甚张，东厂获数人，诬为盗。继芳
知其冤，卒出数人。会御史张璞、刘天龢、王延相咸以
忤宦官逮系诏狱，继芳疏力救之，不报，因谢病归。起
改兵部车驾司主事，升职方员外郎。毅皇帝将南巡，
继芳谏止，上大怒，跪笞之廷。后陞云南提学副使，归。”